**LIETUVOS RESPUBLIKOS**

**MOKESČIŲ UŽ PRAMONINĖS NUOSAVYBĖS OBJEKTŲ REGISTRAVIMĄ ĮSTATYMO 1, 2, 4, 6 STRAIPSNIŲ PAKEITIMO IR 5 PRIEDĖLIO PRIPAŽINIMO NETEKUSIU GALIOS**

**Į S T A T Y M A S**

2003 m. lapkričio 25 d. Nr. IX-1847

Vilnius

(Žin., 2001, Nr. [52-1811](https://www.e-tar.lt/portal/lt/legalAct/TAR.7DE59B8C46B2))

**1 straipsnis. 1 straipsnio papildymas**

1 straipsnyje po žodžių „nuosavybės objektų“ įrašyti žodžius „nurodytų šio įstatymo 2 straipsnio 1 dalyje“ ir šį straipsnį išdėstyti taip:

„**1 straipsnis. Įstatymo paskirtis**

Šis įstatymas nustato mokesčių mokėjimą už pramoninės nuosavybės objektų, nurodytų šio įstatymo 2 straipsnio 1 dalyje, registravimą ir su tuo susijusių dokumentų išdavimą, taip pat už išradimo patento, pramoninio dizaino, prekių ženklo galiojimo termino pratęsimą, patentinio patikėtinio registravimą Lietuvos Respublikos valstybiniame patentų biure (toliau – Valstybinis patentų biuras).“

**2 straipsnis. 2 straipsnio 1 dalies pakeitimas**

2 straipsnio 1 dalyje išbraukti žodžius „firmos vardas“ ir šią dalį išdėstyti taip:

„1. **Pramoninės nuosavybės objektas** – išradimo patentas, pramoninis dizainas, puslaidininkinio gaminio topografija, prekių ženklas.“

**3 straipsnis. 4 straipsnio 5 punkto pripažinimas netekusiu galios**

4 straipsnio 5 punktą pripažinti netekusiu galios.

**4 straipsnis. 6 straipsnio 1 dalies pakeitimas**

6 straipsnio 1 dalyje išbraukti žodžius „bei firmos vardo“ ir šią dalį išdėstyti taip:

„1. Mokesčiai už išradimo patentavimą, pramoninio dizaino, puslaidininkinio gaminio topografijos, prekių ženklo registravimą ir su tuo susijusių dokumentų išdavimą bei patentinio patikėtinio registravimą mokami mokėjimo dieną nustatytaisdydžiais litais prieš registruojant pramoninės nuosavybės objektus ir išduodant su tuo susijusius dokumentus bei prieš registruojant patentinį patikėtinį Valstybiniame patentų biure.“

**5 straipsnis. Įstatymo 5 priedėlio pripažinimas netekusiu galios**

Įstatymo 5 priedėlį pripažinti netekusiu galios.

**6 straipsnis. Įstatymo įsigaliojimas**

Šis Įstatymas įsigalioja nuo juridinių asmenų registro veiklos pradžios.

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS ROLANDAS PAKSAS